HAKIKAH - حقيقة

Phoon ko pompongan o حقّ ‎ (hakk).

**Marayag a ma’ana**:  So bnar a lapal. So bnar ago tangkd a masosowa o di na misasarta. So pyur. So mataan. So katanto. So tangkd a kaadn. So rasa. Ikhlas; balabaw ron so ikhlas sii ko khasisiyapa ago khanggiginawai. So misasarta ago pompongan o manga ***shay’***. So malai kipantag a katanto o ***shay’***. Thatakna.

**Sii ko pananaroon a basa a Arab**: Miya aloy a so Hakikah na so kipantag a ma’ana o kalima o di na pananaroon, na kna oba so masopg a ma’ana niyan (***majaz***). So payag a tothol, lapal odi na kalima. So patot a kaantapan a ma’ana o kalima odi na lapal. So kiyapayag a so masopg a ma’ana na aya kalilid a tatarimaan a marayag.

***Sifat*** o[Ilahî](https://www.risaleinur.online/english/_dictionary/I/ILAHI.php). Sakamaoto, na so kambayambayan o rasa o Ilahî liyo ko ***Sifat*** iyan. So kaipd o takar sii sa giyoto a rasa. So [ma’nawî](https://www.risaleinur.online/english/_dictionary/M/MANAWI.php) kaiilay o mu’min koAllah ***(‘Azza wa jalla)***. So Îmân ago so kapakaikrar sii ko Wahdah o Allah. So pyur mipantag ko maklok, doniya ago Ulûhiyyah a miyasoti ko manga kapangibarat. اِنَّٓا اَنْزَلْنَٓا اِلَيْكَ الْكِتَابَ بِالْحَقِّ لِتَحْكُمَ بَيْنَ النَّاسِ بِمَٓا اَرٰيكَ اللّٰهُ (Kur’an 4:105) makaatag sa giya a âyah; So Hakk na so Kur’an na so hakikah na so antonai siyawaan o Kur’an sii rktano.

So kiyapayag o hakikah na inosar ko pisoksokran a sold o manga ***shay’*** (malakût) a so langon a gii magalinalin a manga kaadn iphoon ko manga indang taman ko manga alongan na ron somasarig ago skaniyan mambo i nanao ko manga hikmah o manga kokoman o Sharî’ah.

So omani daa sanisaning iyan, omani ‘ilm, omani tagompiya ago omani ***‘ulum*** na adn a mipoporo a hakikah niyan a somasarig ko isa ko Ngaran o ***Allah***. Giyanan a ***‘ulum***, daa sanisaning iyan, ago ***“art”*** na phkatoon iran so katatarotopan kiran sii ko kasasarig iran ko giyoto a Ngaran, a adn i madakl i rnding go mbidabida i kambayambayan nago barambarang i kalamalama; gii siran baloy a hakikah. O di, na siran na manga along a korang sangkoto a alangalang a ropaan.

Sa ibarat, so kapagitong na ***‘ulum***. So hakikah ago kaposan iyan na an misampay ko Ngaran o Janâb-i Hakk a ‘Adl go ***Mukaddîr*** ago an iyan kasaksii raks o langon a kassla kiran so kambayambayan angkoto a manga Ngaran a mappno a hikmah sii sangkoto a pagalongan o kapagitong.

Sa ibarat, so kapamolong na ***‘ulum*** go “***art***”. Aya niyan kaposan ago hakikah: so kapamolong na phkatoon iyan so katatarotopan rkaniyan sii ko kasasarig iyan ko Ngaran a ***Shâfî*** a Matamataan a ***Hakîm*** ago so kapkailay niyan ko makapdiin a kambayambayan o giyoto a Ngaran sii ko manga bolong sa liyawaw a lopa, a giyanan na mala Iyan a botika; mimbaloy skaniyan a hakikah.

Sa ibarat, so manga misasarta a ***‘ulum***, a aya iran bandingan na so katanto o manga kaadn, giyaya a manga ***‘ulum*** na kapakay siran a hikmah sii ko kailaya ko dimasangkay a kambayambayan o Ngaran a ***Hakîm*** o ***Janâb-i Hakk (Jalla Jalâluhu)*** roo ko manga ***shay’***, roo ko manga gona ago laba iran sii ko kaphtanor ago kaphtagikor iran nago sii ko kapkhawa go kasasarig iran sangkoto a Ngaran. O di, na khasalin siran sa lii, mbaloy a daa pakaid iyan, antawa ka gikasan iran so dhalâlah lagid o ***Naturalist philosophy.***

So Ikadowa polo a Kalima – So Ikadowa a posto

“O khabayaan ka so ‘ilm mipantag ko hakikah ago so bnar a hikmah, na kowa ka sa ma’rifat mipantag ko Janab-i Hakk. Kagiya so manga hakikah o kaadn na sinar ko Ngaran o Hakk go so kambayambayan o manga Ngaran nago manga ***Sifat*** Iyan. So hakikah o langowan a manga ***shay’*** antawaa ka kalalawas, ma’nawî, malai kipantag, sa daa a kipantag iyan ago so hakikah o langowan a manga manosiya na omani isa na somasarig ko ***nur*** ago hakikah o Ngaran. O di, na o daa hakikah na siran na ropaan a daa gona niyan.” So Manga Kalima (488-489)